**ZADEVA: INFORMACIJE O IZVEDBI UVODNEGA USPOSABLJANJA TUTORJEV ŠTUDENTOV ZA ŠTUDIJSKO LETO 2025/2026**

Spoštovane, spoštovani.

Univerza v Mariboru bo za potrebe **tutorjev študentov**, skladno z [Navodili o izvajanju tutorskega sistema na Univerzi v Mariboru, št. 012/N 6/2023/400-AG](https://www.um.si/wp-content/uploads/2021/11/Navodila_o_izvajanju_tutorstva_na_UM.pdf) (17. člen), konec meseca septembra 2025 pripravila usposabljanja za tutorje (ki so del uvodnega usposabljanja tutorjev študentov), ki se bodo izvajala v različnih terminih. V nadaljevanju vam posredujemo terminski in časovni načrt izvedbe, v katerem so zajete vsebine, s katerimi se bodo bodoči tutorji študenti seznanili ter pridobili dodatna znanja in kompetence za uspešno opravljanje dela tutorja študenta. Uspešno opravljeno uvodno usposabljanje je predpogoj za opravljanje tutorskega dela. **Za študente, ki so uvodno usposabljanje uspešno opravili v letu 2024, in se bodo ponovno prijavili za razpis za tutorje študente, udeležba ni obvezna,** saj jim opravljena usposabljanja veljajo za ves čas opravljanja dela tutorja študenta na fakulteti.

|  |  |  |
| --- | --- | --- |
|  **Termin izvedbe** | **Časovnica izvedbe** | **Naslov** |
| Sklop 1 | Ponedeljek, 22. 9. 2025  | 16.00–17.30 | Splošno usposabljanje (izobraževalni sistem na UM, podporno okolje na UM)  |
| 17.45–19.00 | IT storitve na Univerzi v Mariboru za učinkovitejši študijIamTUTOR aplikacija |
| Sklop 2 | Sreda,24. 9. 2025  | 16.00–17.30 | Temeljni didaktični pojmi za tutorje |
| 17.45–19.15 | Pozitivna komunikacija, upravljanje s stresnimi situacijami in reševanje konfliktov |
| Sklop 3 | Četrtek,25. 9. 2025 | 16.00–17.30 | Vključujoče univerzitetno okolje (obvezno za tutorje študente za študente s posebnimi potrebami) |

**Vsa usposabljanja so obvezna in bodo potekala na daljavo v MS Teams.**

Udeležba na usposabljanjih se za tutorje **vrednoti z 0,25 ECTS za posamezen sklop usposabljanj**. Na usposabljanja se je treba prijaviti preko portala Izpopolni UM (dogodki.um.si). V [e-portfelju izobraževanj UM](https://dogodki.um.si/PrijavaDI/Strani/mojidogodki.aspx) se bo shranilo tudi potrdilo o udeležbi, zato je pomembno, da ste na usposabljanja prijavljeni z digitalno identiteto UM in da se na spremljanje usposabljanj vključite z digitalno identiteto UM. Za vnos v Prilogo k diplomi mora študent sam posredovati potrdilo o udeležbi v referat fakultete in zaprositi za vnos. Priporočamo, da študenti to izvajajo sproti. Usposabljanj za tutorje se lahko udeležijo tudi ostali študenti, ki jih ponujene teme zanimajo. Vse informacije o usposabljanjih bodo tutorji prejeli na njihov univerzitetni e-naslov.

Poleg obveznega uvodnega usposabljanja so tutorjem študentom na voljo tudi vsebine učnih enot, potrjenih v okviru kreditno ovrednotene obštudijske dejavnosti (KOOD): **Univerzitetno tutorstvo: izbrane teme iz didaktike** in **Univerzitetno tutorstvo: izbrane teme s področja socialnega in čustvenega učenja**. Podrobnosti o prijavi na KOOD so dosegljive na spletni strani [moja.UM > Obštudijska dejavnost](https://moja.um.si/student/Strani/Ob%C5%A1tudijska-dejavnost.aspx). Razpis je objavljen v poletnih mesecih.

Za morebitna vprašanja ali pojasnila smo dosegljivi na elektronskem naslovu: tutorstvo@um.si.